*Instrucțiuni privind redactarea articolelor pentru sesiunea de comunicări*

Prin **cercetare științifică** înțelegem crearea de cunoștințe noi și de "cunoaștere", în general, și/sau folosirea cunoștințelor/cunoașterii existente într-un mod nou și creativ, pentru a genera concepte, metodologii și înțelesuri noi. Aceasta poate include sinteza și analiza unor cercetări știintifice anterioare, în măsura în care este nouă și creativă.

Deci **contribuția articolului** poate fi variată: introducerea unui concept nou cu valoare științifică, introducerea unei metode, metodologii sau tehnici noi, analiza și interpretarea științifică a unor date, inventarea unui algoritm nou, optimizarea unui algoritm existent, demonstrarea unei teorii nedemonstrate sau găsirea unei demonstrații noi pentru o teorie existentă, aplicarea în premieră a unor algoritmi, metode, sau tehnici pentru a rezolva o anumită problemă etc.

Articolul trebuie să conțină mai multe secțiuni, dintre care trebuie să facă parte următoarele (nu nepărat cu aceste denumiri :):

*Introducere:*

* formularea problemei care va fi cercetată, în contextul stării curente a domeniului din care face parte;
* principalele obiective ale articolului și contribuțiile aduse prin demersul de cercetare făcut;
* prezentarea structurii articolului, cu o scurtă descriere pentru fiecare capitol.

*Starea domeniului cercetat (Related work)­:*

* o trecere în revistă a stării domeniului cercetat, care include lucrări științifice relevante.

*1-2 secțiuni despre cercetarea întreprinsă, în detaliu; comparații cu abordări similare:*

* formularea problemei de cercetat;
* abordarea/metodologia/metodele/tehnicile/uneltele folosite pentru a duce la bun sfîrșit demersul de cercetare propus;
* eventuala dezvoltare a unei aplicații sau realizarea unei simulări pentru a valida demersul făcut;
* rezultatele parțiale/finale obținute, alături de o demonstrație/justificare/discuție pe marginea lor etc.;
* principalele contribuții, beneficii și eventual neajunsuri ale demersului făcut și ale rezultatelor obținute;

*Concluzii, care să includă și perspective pentru dezvoltări ulterioare (****future work****)*

* rezumarea principalelor contribuții aduse de articol;
* prezentarea unor posibile perspective pentru dezvoltării viitoare.

*Bibliografie:*  care trebuie să conțină referințe bibliografice de calitate, care include cele mai relevante lucrări din literatură (cărți, articole în volumele unor conferințe sau în jurnale științifice recunoscute) sau alte tipuri de referințe bibliografice **de calitate** (de exemplu referințe web);